லீவு லெட்டர்

லீவு லெட்டர் முரளிதரன் லீவு வேணும்...! காலை விடிந்தும் வேலை மறந்து மெதுவாய் எழனும் ! நாளையை எண்ணாமல் நல்ல தூக்கம் போடனும் ! கால்கள் (ஃபோன்) இல்லாத நாட்கள் வேணும் ! வீட்டில், நினைத்த உடனே நேரில் நிக்கனும் ! ரீல்ஸ் அண்ட் ஷார்ட்ஸ் ஐ மறக்கச் செய்து, காதல் செவ்வாயும், காவிய புதனும் கண்டு மகிழனும்! ஓலா கேப், கூகிள் மேப் ஏதுமின்றி, மொத்த ஊரையும் சுற்றித்திரியனும் ! நாட்டு நடப்பு அடுத்த நொடியே வேணாம், டீக்கடை பேப்பரில் அடுத்த நாள் போதும் ! வேளைக்கு வேளை வித விதமாய் வேண்டாம், பசி எடுக்கத் தின்று பழகனும்! வேலை நாட்களில், பரபர வீதியில் ! பள்ளிச்சிறுவர், ஆபீஸ் பைக்கர்ஸ், ஹாரன் சத்தம், ஹாரர் முகங்கள், அய்யோ பாவம் ??! சிக்னலில் பொறுத்து, சிரித்திட வேண்டும். எனக்கு லீவு பா ! என்று, அரை குறையாக... அரசியல், சினிமா அனைத்தும் பேசி அன்றே மறக்கணும் ! இருள் விலக்கும் காலைச் சூரியன், நண்பகலின் உச்சி வெயில், கண்ணில் பட்டவுடன் கலைந்து போகும் மாலை வானின் மேகச்சிற்பங்கள், கூட்டைத் தேடி காக்கைக் கூட்டங்கள்...! தினம் தினம் வருவது தான் இப்போதாவது ரசிக்கனும் ! ஜெட்டின் புகையை நின்று ரசிக்க, கண்ணில் பட்டதைக் கண்டு ரசிக்க, கமிட்மெண்ட் இல்லாத லீவு வேணும் ??! மூளையை வேலையில் முழுசாய் செலுத்த கொஞ்சம் லீவு வேணும் ! கொஞ்ச நாள் லீவு வேணும் !